17.9.87 De Europæiske Fællesskabers Tidende Nr. C 249/5 
II 
(Forberedende retsakter) 
KOMMISSIONEN 
Forslag til Rådets beslutning om iværksættelse på fællesskabsplan af en politik og en prioriteret 
handlingsplan for udvikling af et marked for informationstjenester 
KOM(87) 360 endelig udg. 
(Forelagt Rådet af Kommissionen den 4. august 1987) 
(87/C 249/05) 
RÅDET FOR DE EUROPÆISKE 
FÆLLESSKABER HAR — 
under henvisning til Traktaten om Oprettelse af Det Eu­
ropæiske Økonomiske Fællesskab, særlig artikel 100 A, 
under henvisning til forslag fra Kommissionen, 
i samarbejde med Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Det er vigtigt at træffe foranstaltninger med henblik på i 
løbet af en periode, som udløber den 31. december 1992, 
gradvis at etablere det indre marked, således at det 
sikres, at dette indre marked indebærer et område uden 
indre grænser med fri bevægelighed for varer, personer 
og tjenesteydelser; 
stats- og regeringscheferne forsamlet i Det Europæiske 
Råd i Bruxelles den 29. og 30. marts 1985 har godkendt 
etableringen af et fælles informationsmarked som et spe­
cifikt mål; 
Rådet gav den 18. marts 1986 meddelelsen fra Kommis­
sionen om et arbejdsprogram for etablering af et fælles 
informationsmarked en positiv modtagelse; 
Kommissionens møder om informationsmarkedet med 
repræsentanter for brugere og leverandører af informa­
tionstjenester samt med Det Rådgivende Udvalg af Højt­
stående Embedsmænd har gjort det muligt efter fælles 
aftale at fastsætte målsætninger og retningslinjer for pri­
oriterede aktioner i en politik på fællesskabsplan med 
henblik på en global behandling af de komplicerede, 
forskelligartede og overlappende spørgsmål, som skyldes 
ændringerne på informationsmarkedet; 
det erkendes, at information spiller en rolle af grundlæg­
gende betydning for udviklingen af handel og industri og 
for den europæiske økonomis styrke og sammenhold 
som helhed, og at den er en væsentlig bestanddel både af Fællesskabets kulturelle identitet og af det moderne sam­
fund; 
på grund af informationens økonomiske betydning er 
etableringen af et fælles marked for informationstjenester 
uløseligt forbundet med gennemførelsen af det indre 
marked ved udgangen af 1992; 
for at skabe en retfærdig og harmonisk ramme for udvik­
lingen af informationsmarkedet i ordets bredeste betyd­
ning, og dermed for de økonomiske aktiviteter, må 
tekniske hindringer for udviklingen af tjenesterne og for 
adgangen til dem samt uacceptable konkurrenceforvrid­
ninger elimineres; 
udviklingen af informationsressourcer og -tjenester, der 
bygger på information, indebærer ganske vist anvendelse 
af nye teknologier, kræver stordrift og volder derfor 
mange problemer, men åbner ligeledes direkte eller in­
direkte nye perspektiver, som kan få mange vigtige føl­
gevirkninger for konkurrencen på det indre marked og 
for hele Fællesskabets forhold til dets vigtigste konkur­
renter på verdensplan; 
de offentlige myndigheder i medlemsstaterne gennemfø­
rer i varierende udstrækning forskellige aktioner i forbin­
delse med informationsmarkedet; 
informationens stadig voksende betydning i internatio­
nale udvekslinger og den voksende interesse for informa­
tion — og for de dermed forbundne problemer — i in­
ternationale fora understreger nødvendigheden af, at 
medlemsstaterne udvikler fælles holdninger i disse fora; 
det eksisterende behov hos informationstjenestebrugere, 
navnlig brugere i små og mellemstore virksomheder og i 
mindre gunstigt stillede regioner i Fællesskabet, samt dis­
ses legitime krav, fortjener særlig opmærksomhed; 
Nr. C 249/6 De Europæiske Fællesskabers Tidende 17.9.87 
Fællesskabet råder allerede over redskaber, som kan 
være nyttige for iværksættelsen af en sådan politik; 
Fællesskabets finansielle mekanismer vil kunne medvirke 
til iværksættelsen af nærværende handlingsplan, navnlig 
hvad angår de pilot- og demonstrationsprojekter, der sig­
ter mod at udøve en katalyserende virkning på udviklin­
gen af informationsmarkedet — 
VEDTAGET FØLGENDE BESLUTNING: 
Artikel 1 
Målsætningerne og hovedlinjerne i den af Kommissionen 
foreslåede handlingsplan, som tager sigte på at 
— gennemføre et indre marked for informationstjene­
ster ved udgangen af 1992, 
— stimulere og styrke konkurrenceevnen hos de euro­
pæiske leverandører, 
— fremme anvendelsen af avancerede informationstjene­
ster i Fællesskabet, 
— styrke solidariteten samt det indre og ydre sammen­
hold i Fællesskabet på informationstjenesteområdet, 
godkendes. 
Artikel 2 
For at nå de i artikel 1 omhandlede målsætninger vil føl­
gende aktioner blive iværksat under Kommissionens an­
svar: 
— oprettelse af et europæisk informationsmarkedstilsyn, 
— forelæggelse for Rådet af forslag med henblik på at 
fjerne de tekniske hindringer for skabelsen af et in­
formationsmarked, 
— forbedring af betingelserne for overførsel af og ad­
gang til informationstjenester, 
— udarbejdelse af initiativer vedrørende den offentlige 
sektors rolle på informationsmarkedet, — iværksættelse af pilot- og demonstrationsprojekter, 
som kan få en katalyserende virkning på udviklingen 
af et europæisk marked, 
— udarbejdelse af en specifik aktion for biblioteker, 
— forøgelse af aktiviteterne til støtte for brugerne og 
igangsættelse af en kampagne i samarbejde med med­
lemsstaterne for at fremme righoldigheden og kvalite­
ten i de europæiske informationstjenesters tilbud. 
Artikel 3 
Den i artikel 2 omhandlede handlingsplan vil blive iværk­
sat i to etaper, hvoraf den første skal have en varighed 
på to år fra vedtagelsen af nærværende afgørelse og skal 
omfatte en igangsættelsesfase med det formål at udvide 
samarbejdet mellem de forskellige berørte parter og at 
eksperimentere med gennemførligheden af visse pilot- og 
demonstrationsprojekter. 
Artikel 4 
Det beløb, der anses for nødvendigt til gennemførelsen 
af igangsættelsesfasen, er på 15 mio ECU for 1989 og 
20mioECUfor 1990. 
En del af det beløb, der anses for nødvendigt til at finan­
siere pilot- og demonstrationsprojekter, kan bl.a., afhæn­
gigt af de relevante bestemmelser, anvendes til at mobili­
sere supplerende finansieringsmuligheder hos de berørte 
parter og således udøve em multiplicerende virkning på 
udviklingen af det europæiske informationsmarked. 
Artikel 5 
I løbet af andet halvår af 1989 vil Kommissionen frem­
sende en evalueringsrapport til Rådet og Europa-Parla­
mentet om de resultater, der er opnået under igangsæt­
telsesfasen, og forelægge de på grundlag heraf udarbej­
dede retningslinjer for fortsættelsen af aktionerne indtil 
1992. 
Artikel 6 
Denne beslutning er rettet til medlemsstaterne.